open-index/open-wikipedia-markdown huggingface dataset:
चाणक्य (फॉण्ट)

**𝐀𝐧𝐢𝐥𝐛𝐡𝐚𝐦𝐛𝐡𝐮**

## इतिहास
चाणक्य फॉण्ट "Summit Indica" के "इण्डिका" नामक सबसे पहले व सबसे पुराने डीटीपी-डिजाइनिंग पैकेज के हिन्दी संस्करण का अंश है। कई बार सुधार के बाद इसका वर्तमान रूप प्रचलित हुआ है। इसे टाइप करने हेतु समिट का ही एक टाइप मैनेजर प्रयुक्त किया जाता था।

बाद में दैनिक भास्कर समाचार-पत्र ने अपने कार्य हेतु इसके लिये '४सी प्लस' नामक कम्पनी से *४सी लिपिका* नामक मालिकाना औजार बनवाया जो कि पुराने रेमिंगटन लेआउट पर कार्य करता है। बहुत समय तक इसमें टाइप करने हेतु कोई अन्य औजार नहीं था। अब इसमें इन्स्क्रिप्ट लेआउट द्वारा टाइप करने हेतु ई-पण्डित आइऍमई नामक निःशुल्क औजार उपलब्ध है।

समिट इण्डिका द्वारा कुछ समय पूर्व चाणक्य का यूनिकोड संस्करण जारी किया गया है। यह अन्य ३० फॉण्टों के साथ एक विशिष्ट पैकेज में लगभग ₹ ६,००० रुपये कीमत में है।

चाणक्य की सफलता से प्रेरित होकर कई कम्पनियों ने इसकी नकल की। कुछ ने इसकी बनावट और रूप-रंग की नकल की और कैरैक्टर मैप अलग रखा जैसे वॉकमैन-चाणक्य, 4C Gandhi आदि। ४ सी गाँधी दिखने में हूबहू चाणक्य जैसा ही है, बस कैरैक्टर मैप अलग है, कुछ फॉण्टों में कैरैक्टर मैप की भी नकल की गयी। ४सी गाँधी का भी यूनिकोड संस्करण आ चुका है।

## विशिष्टता
चाणक्य फॉण्ट प्रकाशन उद्योग में काफी लोकप्रिय है। इसका कारण है कि यह एक सुन्दर, स्पष्ट तथा वर्णखण्डों (ग्लिफ्स) की दृष्टि से समृद्ध फॉण्ट है। यह टाइप मैनेजर की सहायता से टाइप होता है जो कि शब्‍दों को बनाते हुये सुगठित और कॉम्पैक्ट रूप देता है, शब्‍दों के बीच का रिक्‍त स्‍थान समाप्‍त/समायोजित करता है, संयुक्‍ताक्षरों की लम्बाई के मुताबिक ि‍ जैसी मात्राओं खींच कर लम्बा-छोटा भी करता है। कुल मिलाकर भले ही इसकी प्रक्रिया जटिल हो, लेकिन इसमें बने पाठ का प्रिण्ट सुन्दर तथा स्पष्ट होता है। इसी लिए अधिकांश प्रकाशन हाउस इसमें किताबें कम्पोज़ करना पसन्द करते हैं।

चाणक्य के निःशुल्क विकल्पों में वॉकमैन-चाणक्य (नॉन-यूनिकोड) तथा नित्यानन्द (यूनिकोड) शामिल हैं।

## टाइपिंग औजार
चाणक्य फॉण्ट की संरचना तकनीकी रूप से काफी जटिल है। इसे अन्य लिगेसी फॉण्टों की तरह बिना किसी औजार के सीधे टाइप नहीं किया जा सकता। इसे टाइप करने हेतु पृष्ठभूमि में कोई टाइपिंग औजार चालू होना चाहिये।

चाणक्य को हिन्दी के मानक इन्स्क्रिप्ट कीबोर्ड लेआउट द्वारा टाइप करने हेतु ई-पण्डित आइऍमई नामक निःशुल्क टाइपिंग औजार है। पुराने रेमिंगटन (टाइपराइटर) लेआउट द्वारा टाइप करने हेतु *४सी लिपिका* नामक मालिकाना सॉफ्टवेयर प्रयुक्त होता है।

वॉकमैन-चाणक्य चाणक्य जैसा दिखने वाला एक मुफ्त फॉण्ट है जो कि रेमिंगटन लेआउट द्वारा बिना किसी अलग टाइपिंग औजार के भी टाइप किया जा सकता है।

यूनिकोड तथा चाणक्य के मध्य परिवर्तन हेतु ई-पण्डित कन्वर्टर नामक परिवर्तक प्रयोग किया जा सकता है।

## इन्हें भी देखें
* ई-पण्डित आइऍमई
* वॉकमैन-चाणक्य
* कृतिदेव (फॉण्ट)

श्रेणी:हिन्दी फॉण्ट
कालका रेल दुर्घटना

**[[कालका मेल]]** रेल दुर्घटना इस साल के सबसे बड़ी रेल दुर्घटनाओं में से एक है। यह दुर्घटना 10 जुलाई 2011 को उत्तरप्रदेश में कानपुर के निकट फतेहपुर के मालवा स्टेशन के पास हुई। इस दुर्घटना में कम से कम अस्सी लोगों की मौत हो गई है। जबकि साढ़े तीन सौ लोग घायल हो गए। इस रेल दुर्घटना में प्रशासनिक लापरवाही और प्रशासनिक उदासीनता के कई वाकये सामने आये। प्रधानमंत्री ने रेल मंत्रालय की ओर से मृतकों के परिजनों के लिए पांच-पांच लाख रुपये के मुआवजे की घोषणा कर दी। मगर, रेल राज्यमंत्री मुकुल राय अपनी जिम्मेदारी से बचते नजर आए।

श्रेणी:रेलवे दुर्घटनाएँ
कालका मेल

thumb|right|450px| 1906 में कालका स्टेशन से रवाना होती ईस्ट इंडिया रेलवे मेल।
**कालका मेल**, भारतीय रेल द्वारा संचालित एक रेलगाड़ी है जो भारत के पूर्वी राज्य पश्चिम बंगाल की राजधानी कोलकाता के निकट स्थित हावड़ा को एक अन्य राज्य हरियाणा के पंचकुला में स्थित कालका, रेलवे स्टेशन से जोड़ती है, जो एक समय भारत की ग्रीष्मकालीन राजधानी शिमला, जाने वाली रेलवे लाइन का प्रारंभिक स्टेशन भी है। भारतीय रेल मंत्रालय ने 23 जनवरी 2021 को कालका मेल ट्रेन का नाम बदलकर नेताजी एक्सप्रेस कर दिया है। 

## इतिहास
कालका मेल (1 अप / 2 डाउन) सन 1866 में कलकत्ता और दिल्ली के बीच चलनी शुरु हुई और 1891 में इसे दिल्ली से लेकर कालका तक बढ़ाया गया। यह रेलगाड़ी मुख्य रूप से ब्रिटिश सिविल सेवकों को राजधानी कलकत्ता से ग्रीष्मकालीन राजधानी शिमला ले जाने के लिए चलाई गयी थी। *ईस्ट इंडियन रेलवे* ने एक जनवरी 1866 को हरी झंडी दिखाकर हावड़ा-कालका मेल को वन अप व टू डाउन नाम से शुरू किया था। तब हावड़ा-कालका मेल को कोलकाता से दिल्ली तक चलाया गया था। तब इस ट्रेन में अंग्रेजी हुकूमत के उच्च अधिकारी सफर करते थे। अन्य यात्रियों के लिए इस ट्रेन में यात्रा संभव नहीं थी। शिमला में गर्मी की छुट्टियां बिताने के लिए अंग्रेजों ने 1891 में रेलवे लाइन का विस्तार कर इसे कालका तक बढ़ाया। तब से यह ट्रेन गौरवमयी सेवा दे रही है। शुक्रवार 01 जनवरी 2016 को हावड़ा में कालका मेल के गौरवमयी 150 वर्ष पूरे होने जश्न मनाया गया। केक काटकर हावड़ा से ट्रेन को चलाया गया।

इसका संचालन ईस्ट इंडियन रेलवे कंपनी, द्वारा किया जाता था और इसका मूल नाम "ईस्ट इंडिया रेलवे मेल" था। इस रेलगाड़ी की संख्या अब हावड़ा से 12311 है और हावड़ा की ओर 12312 है। दरअसल, पूर्वी भारत में सबसे पहली ट्रेन 15 अगस्त १८५४ को चलाई गई। यह हावड़ा से पश्चिम बंगाल के ही हुगली तक की दूरी तय करती थी। इसके बाद रेलवे नेटवर्क को पूरब से पश्चिम की तरफ फैलाव देने की प्रक्रिया शुरू हुई। 1856 आते आते हावड़ा से दिल्ली के बीच रेलवे लाइन बिछ गई। उन दिनों ब्रिटिश शासन काल में अंग्रेज़ी हुकूमत की कलकत्ता स्थित राजधानी को गर्मी के दिनों में शिमला पहुचने और गर्मी ख़त्म होने पर वायसराय के साथ साथ पूरी राजधानी कलकत्ता वापस लाने के लिए यही ट्रेन एकमात्र साधन थी। वायसराय अपने वहां से सीधे ट्रेन के कोच तक पहुच सकें, इसके लिए होवर और कालका, दोनों ही स्टेशन पर *इंटरनल कैरेज* की व्यवस्था की गई थी। कालका में तो नहीं, पर हावड़ा में प्लेटफोर्म 8 और 9 के बीच आज भी यह सुविधा मौजूद है, अब इसका उपयोग आमलोग करते हैं। रेलवे के मुताबिक, कालका मेल का नाम नेताजी सुभाष चन्द्र बोस के साथ भी जुड़ा है। धनबाद और गया के बीच स्थित गोमो स्टेशन पर नेताजी इसी ट्रेन में 18 जनवरी,1941 को सवार होकर अंगरेजी हुकूमत की आँखों में धूल झोंककर गायब हो गए थे।

## लोकप्रिय संस्कृति में
भारतीय फिल्म निर्देशक और लेखक सत्यजीत रे, ने अपनी एक लघु कहानी में कालका मेल को आधार बनाया है। “कालका मेल का रहस्य", नामक कहानी के तीन मुख्य पात्र इस रेलगाड़ी से कलकत्ता से दिल्ली और फिर कालका जाने के लिए सवार होते हैं। कहानी में एक हीरे की चोरी और एक अप्रकाशित पांडुलिपि भी शामिल है। कहानी पर एक रेडियो नाटक भी बनाया गया था।
## दुर्घटना
10 जुलाई 2011 को उत्तर प्रदेश में कानपुर के निकट फतेहपुर के मलवां स्टेशन के पास दोपहर के समय इस रेलगाड़ी के 13 डिब्बे पटरी से उतर गये। इस दुर्घटना में कम से कम अस्सी लोगों की मौत हो गई है। जबकि साढ़े तीन सौ लोग घायल हो गए। प्रधानमंत्री ने रेल मंत्रालय की ओर से मृतकों के परिजनों के लिए पांच-पांच लाख रुपये के मुआवजे की घोषणा की।
## सन्दर्भ
 

श्रेणी:भारत में मेल रेलगाड़ियां
भाटलापेन्नुमारु

**भाटलापेन्नुमारू**, भारत के राज्य आन्ध्र प्रदेश के कृष्णा जिले में स्थित है, यह भारत के राष्ट्रीय ध्वज के मुख्य अभिकल्पक पिंगली वेंकैया का जन्म स्थल भी है। 

## सन्दर्भ
स्वामी विशुद्धानन्द

**स्वामी विशुद्धानन्द** रामकृष्ण मिशन के ८वें अध्यक्ष थे।

स्वामी विशुद्धानन्द जी महाराज जिस प्रकार सनातन धर्म के उच्च आध्यात्मिक ज्ञान के ज्वलन्त प्रतीक थे उसी प्रकार नक्षत्र विज्ञान, गन्धविज्ञान, वायुविज्ञान आदि उच्च विज्ञान के भी वे प्रामाणिक उदाहरण हैं। सूर्य रश्मियों के किरण द्वारा संसार के किसी भी कार्य की सृष्टि कर, उन्होंने तत्कालीन अनेक वैज्ञानिक, पत्रकार एवं विख्यात लोगों को दिखाया था, जिससे प्राचीन भारत में उच्चतम वैज्ञानिक ज्ञान का होना प्रमाणित होता है। साथ ही सनातन धर्म में प्रतिपादित सृष्टि सिद्धान्तों की सत्यता भी प्रमाणित होती है क्योंकि उसी ज्ञान के आधार पर स्वामी जी आत्म बल द्वारा एवं विज्ञान द्वारा भौतिक पदार्थों की रचना एवं अन्य आश्चर्यजनक विभूतियों को प्रत्यक्ष दिखाते थे, जो अभी भी वैज्ञानिकों के लिए अकल्पनीय हैं।

## बाहरी कड़ियाँ
* RKM: President's site - Swami Vishuddhananda

श्रेणी:रामकृष्ण मिशन
ध्रुवमत्स्य तारामंडल

thumb|220px|ध्रुवमत्स्य तारामंडल
[thumb|220px|ध्रुव तारे के [बहु तारा मण्डल का एक काल्पनिक चित्र]]

**लघुसप्तर्षि** (छोटे सप्तर्षि) या **ध्रुवमत्स्य** या **अरसा माइनर** एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। ध्रुवमत्स्य तारामंडल खगोलीय गोले के उत्तरी भाग में स्थित है। ध्रुव तारा भी आकाश में इसी तारामंडल के क्षेत्र में नज़र आती है।

## अन्य भाषाओं में
अंग्रेज़ी में ध्रुवमत्स्य तारामंडल को "अरसा माइनर कॉन्स्टॅलेशन" (Ursa Minor constellation), "लिट्ल बेअर कॉन्स्टॅलेशन" (Little Bear constellation) या "लिट्ल डिप्पर" (Little Dipper) कहा जाता है।

## तारे
ध्रुवमत्स्य तारामंडल में 23 तारे हैं जिन्हें बायर नाम दिए जा चुके हैं। इनमें से एक के इर्द-गिर्द ग़ैर-सौरीय ग्रह परिक्रमा करता हुआ पाया गया है। इस तारामंडल के कुछ ख़ास तारे और उनका चमकीलापन (सापेक्ष कान्तिमान) इस प्रकार हैं -

## इन्हें भी देखें
* तारामंडल
* बहु तारा
* परिवर्ती तारा

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
ईस्ट इंडियन रेलवे कंपनी

thumb|right|450px|ईस्ट इंडियन रेलवे 1863
**ईस्ट इंडियन रेलवे कंपनी**, बाद में जिसका नाम बदलकर **ईस्ट इंडियन रेलवे** कर दिया गया, को भारत के उत्तर और पूर्वी भागों में रेलवे की शुरुआत करने का श्रेय जाता है, जबकि ग्रेट इंडियन पेनिनसुला रेलवे, साउथ इंडियन रेलवे, सेंट्रल इंडिया रेलवे और नॉर्थ-वेस्टर्न रेलवे नामक कंपनियाँ भारत के अन्य भागों में रेलवे का संचालित करती थीं। कंपनी को 1 जून 1845 को लंदन में चालीस लाख पाउंड की पूंजी के साथ स्थापित किया गया था। 
## सन्दर्भ

श्रेणी:भारत की बंद रेलवे कंपनियां
मीम

[अंगूठाकार|[रिचर्ड डॉकिन्स|रिचर्ड डॉकिंस, जिन्होंने मीम शब्द को गढा था]]
**मीम** (अंग्रेजी: meme), एक विचार, व्यवहार, या शैली है जो किसी संस्कृति के भीतर एक व्यक्ति से दूसरे व्यक्ति को अंतरित होता है। जहाँ एक जीन जैविक जानकारियों को संचारित करता है वहीं एक मीम, विचारों और मान्यताओं की जानकारी को संचारित करने का काम करता है। 

मीम एक सैद्धांतिक इकाई है जो सांस्कृतिक विचारों, प्रतीकों या मान्यताओं आदि को लेखन, भाषण, रिवाजों या अन्य किसी अनुकरण योग्य घटना के माध्यम से एक मस्तिष्क से दूसरे मस्तिष्क में पहुँचाने का काम करती है। मीम की अवधारणा के समर्थक इन्हें अनुवांशिक इकाई जीन का सांस्कृतिक समकक्ष मानते हैं, जो स्वयं की प्रतिकृति बनाते हैं, उत्परिवर्तित होते हैं और चयनात्मक दबाव के विरुद्ध प्रतिक्रिया करते हैं।

## परिचय
"मीम" शब्द प्राचीन यूनानी शब्द μίμημα; मीमेमा का संक्षिप्त रूप है जिसका अर्थ हिन्दी में नकल करना या नकल उतारना होता है। इस शब्द को गढ़ने और पहली बार प्रयोग करने का श्रेय ब्रिटिश विकासवादी जीवविज्ञानी रिचर्ड डॉकिंस को जाता है जिन्होने 1976 में अपनी पुस्तक *द सेल्फिश जीन* (यह स्वार्थी जीन) में इसका प्रयोग किया था। इस शब्द को जीन शब्द को आधार बना कर गढ़ा गया था और इस शब्द को एक अवधारणा के रूप में प्रयोग कर उन्होने विचारों और सांस्कृतिक घटनाओं के प्रसार को विकासवादी सिद्धांतों के जरिए समझाने की कोशिश की थी। पुस्तक में मीम के उदाहरण के रूप में गीत, वाक्यांश, फैशन और मेहराब निर्माण की प्रौद्योगिकी शामिल है।
अंगूठाकार|यह एक मीम का उदाहरण है।

मीम के विचार के समर्थकों का कहना है कि मीम जैविक विकास के अनुरूप, प्राकृतिक चयन द्वारा विकसित हो सकता है। मीम इसे भिन्नता, उत्परिवर्तन, प्रतियोगिता और विरासत की प्रक्रिया के माध्यम से करते हैं, जिनमें से प्रत्येक किसी मीम की प्रजनन सफलता को प्रभावित करती है।

मीम अपने पोषक के व्यवहार के माध्यम से फैलते है जिसे वो स्वयं अपने पोषक में उत्पन्न करते हैं। कम व्यवहृत मीम विलुप्त हो जाते हैं, जबकि दूसरे बच सकते हैं, संचारित हो सकते हैं और और उत्परिवर्तित (रूप बदलना)(अच्छे या बुरे के लिए) हो सकते हैं। जो मीम स्वयं की प्रतिकृति बना सकते हैं इस दौड़ में सफल रहते हैं। कुछ मीम प्रभावी ढंग से स्वयं की प्रतिकृति बनाने में सफल रहते हैं जबकि उनका ऐसा करना उनके पोषक के कल्याण के लिए हानिकारक साबित हो सकता है।
 
मीमों के अध्ययन के क्षेत्र को मीमेटिक्स कहा जाता है जिसकी शुरुआत 1990 के दशक में एक विकासवादी मॉडल के संदर्भ में अवधारणाओं और मीमों के संचरण का पता लगाने के लिए हुई थी। विभिन्न आलोचकों ने इस धारणा कि मीमों का अनुभवाश्रित परीक्षण किया जा सकता है को चुनौती दी है। तथापि न्यूरोइमेजिंग में हुआ विकास अनुभवजन्य अध्ययन को संभव बना सकता है।

## गैलरी
फ़्रेमहीनफ़्रेमहीन

## इन्हें भी देखें
* हिंदी मीम  
* मीमेटिक्स

श्रेणी:इंटरनेट शब्दावली
श्रेणी:संस्कृति
श्रेणी:इंटरनेट संस्कृति
भारतीय प्रौद्योगिकी संस्थान, रोपड़

**भारतीय प्रौद्योगिकी संस्थान, रोपड़** मानव संसाधन विकास मंत्रालय, भारत सरकार द्वारा स्थापित संस्थान है। संस्थान का पहला सत्र सन २००८ में शरू हुआ। संस्थान पंजाब के रूपनगर जिले में स्थित है। संस्थान अभी अस्थाई कैम्पस में चल रहा है। सन २०१३ तक संस्थान अपने स्थाई कैम्पस में स्थानांतरित हो जाएगा।

संस्थान निम्नलिखित शिक्षण क्षेत्र में बैचलर ऑफ टेक्नोलॉजी (बी.टेक्) पाठ्यक्रम प्रदान करता हैः 
* कम्प्यूटर विज्ञान तथा इंजीनियरी, 
* विद्युत इंजीनियरी तथा 
* यांत्रिक इंजीनियरी।

इन कार्यक्रमों को आठ सेमेस्टरों में बांटा गया है तथा प्रत्येक वर्ष आई आई टी संयुक्त प्रवेश परीक्षा के माध्यम से चुने गए चालीस विद्यार्थियों को प्रत्येक शाखा में प्रवेश दिया जाता है।
## सन्दर्भ

## बाहरी कड़ियाँ
* '''भारतीय प्रौद्योगिकी संस्थान, रोपड़''' का जालघर

श्रेणी:भारतीय प्रौद्योगिकी संस्थान
भारतीय प्रौद्योगिकी संस्थान, हैदराबाद

**भारतीय प्रौद्योगिकी संस्थान, हैदराबाद** मानव संसाधन विकास मंत्रालय, भारत सरकार द्वारा स्थापित संस्थान है। संस्थान का पहला सत्र सन २००८ में शरू हुआ। संस्थान तेलंगाना के मेदक जिले में स्थित है। संस्थान अभी अस्थाई कैम्पस में चल रहा है। सन २०१२ तक संस्थान अपने स्थाई कैम्पस में स्थानांतरित हो जाएगा।

## इतिहास
अंगूठाकार|भारतीय प्रौद्योगिकी संस्थान, हैदराबाद की एक इमारत
संस्थान की स्थापना २००८ में हुई।

## सन्दर्भ

## बाहरी कड़ियाँ
*'''भारतीय प्रौद्योगिकी संस्थान, हैदराबाद''' का जालघर

श्रेणी:भारतीय प्रौद्योगिकी संस्थान
शिवप्रसाद सिंह

**शिवप्रसाद सिंह** (१९ अगस्त १९२८ - २८ सितम्बर १९९८) हिन्दी के साहित्यकार थे। उनका जन्म वाराणसी के जलालपुर में १९ अगस्त सन् १९२८ को हुआ था।

## जीवन परिचय
डॉ. शिवप्रसाद सिंह का जन्म 19 अगस्त, 1928 को बनारस के जलालपुर गांव में एक ज़मींदार परिवार में हुआ था। वे प्रायः अपने बाबा के जमींदारी वैभव की चर्चा किया करते; लेकिन उस वातावरण से असंपृक्त बिलकुल पृथक् संस्कारों में उनका विकास हुआ। उनके विकास में उनकी दादी मां, पिता और माँ का विशेष योगदान रहा, इस बात की चर्चा वे प्रायः करते थे। दादी माँ की अक्षुण्ण स्मृति अंत तक उन्हें रही और यह उसी का प्रभाव था कि उनकी पहली कहानी भी 'दादी मां' थी, जिससे हिन्दी कहानी को नया आयाम मिला। 'दादी मां' से नई कहानी का प्रवर्तन स्वीकार किया गया और यही नहीं, यही वह कहानी थी जिसे पहली आंचलिक कहानी होने का गौरव भी प्राप्त हुआ। तब तक रेणु का आंचलिकता के क्षेत्र में आविर्भाव नहीं हुआ था। बाद में डॉ. शिवप्रसाद सिंह ने अपनी कहानियों में आंचलिकता के जो प्रयोग किए वह प्रेमचंद और रेणु से पृथक् थे। एक प्रकार से दोनों के मध्य का मार्ग था; और यही कारण था कि उनकी कहानियां पाठकों को अधिक आकर्षित कर सकी थीं। इसे विडंबना कहा जा सकता है कि जिसकी रचनाओं को साहित्य की नई धारा के प्रवर्तन का श्रेय मिला हो, उसने किसी भी आंदोलन से अपने को नहीं जोड़ा। वे स्वतंत्र एवं अपने ढंग के लेखन में व्यस्त रहे और शायद इसीलिए वे कालजयी कहानियां और उपन्यास लिख सके।

शिक्षा
1949 में उदय प्रताप कॉलेज से इंटरमीडिएट कर शिवप्रसाद जी ने 1951 में बनारस हिन्दू विश्वविद्यालय से बी.ए. और 1953 में हिन्दी में प्रथम श्रेणी में प्रथम एम॰ए॰ किया था। स्वर्ण पदक विजेता डॉ. शिवप्रसाद सिंह ने एम॰ए॰ में 'कीर्तिलता और अवहट्ठ भाषा' पर जो लघु शोध प्रबंध प्रस्तुत किया, उसकी प्रशंसा राहुल सांकृत्यायन और डॉ. हजारी प्रसाद द्विवेदी ने की थी। हालांकि वे द्विवेदी जी के प्रारंभ से ही प्रिय शिष्यों में थे, किन्तु उसके पश्चात् द्विवेदी जी का विशेष प्यार उन्हें मिलने लगा। द्विवेदी जी के निर्देशन में उन्होंने 'सूर पूर्व ब्रजभाषा और उसका साहित्य' विषय पर शोध संपन्न किया, जो अपने प्रकार का उत्कृष्ट और मौलिक कार्य था।

## इन्हें भी देखें
*राजा शिवप्रसाद 'सितारेहिन्द'

## बाहरी कड़ियाँ
* हिन्दी के गौरव - '''शिवप्रसाद सिंह'''
* एक परंपरा का अन्त था डॉ॰ शिवप्रसाद सिंह का जाना

श्रेणी:हिन्दी साहित्यकार
श्रेणी:1928 में जन्मे लोग
श्रेणी:२००८ में निधन
राष्ट्रीय प्रौद्योगिकी संस्थान,मेघालय

**राष्ट्रीय प्रौद्योगिकी संस्थान, **मेघालय  की राजधानी शिलांग स्थित भारत का एक प्रमुख तकनीकी संस्थान है। इसका आरम्भ सन २०१० में हुआ था। अस्थाई रूप से संस्थान की कक्षाएं सरदार बल्लभभाई राष्ट्रीय प्रौद्योगिकी संस्थान, सूरत में चल रही हैं। 
यह संस्थान भारत के ३२ एनआईटी संस्थानों में से एक है, जिसे भारत सरकार के मानव संसाधन विकास मंत्रालय से वित्त पोषण सहायता के साथ राष्ट्रीय महत्व के संस्थानों के रूप में स्थापित किया गया है। 

संस्थान मानव संसाधन विकास मंत्रालय द्वारा 2010 में एनआईटी अधिनियम द्वारा स्थापित किया गया था। चेरापूंजी (सोहरा) में एनआईटी मेघालय की आधारशिला अक्टूबर 2012 में आईटी और मानव संसाधन विकास मंत्री कपिल सिब्बल ने रखी थी।

## रैंकिंग
एनआईटी मेघालय को २०१९ के राष्ट्रीय संस्थागत रैंकिंग फ्रेमवर्क (एनआईआरएफ) इंजीनियरिंग रैंकिंग में 67 वें स्थान पर रखा गया था।.

## परिसर
*25,000 वर्गमीटर अकादमिक और प्रशासनिक भवन
*1500 की क्षमता वाले लड़के छात्रावास
*400 की क्षमता के लिए गर्ल्स हॉस्टल (एस)
*विभिन्न श्रेणियों के 120 निवास
*100 कमरों का गेस्ट हाउस
*स्वास्थ्य केंद्र
*1500 क्षमता वाला सभागार
*इंडोर स्टेडियम

### उपयोगिताएँ

*पावर सब-स्टेशन
*वर्षा जल संचयन के लिए जलाशय
*पानी की आपूर्ति नेटवर्क
*सड़कें और नालियां
*बुनियादी भूनिर्माण
*प्रथम चरण में अनुमानित व्यय लगभग रु। 300 करोड़

## सन्दर्भ

श्रेणी:राष्ट्रिय प्रौद्योगिकी संस्थान
जाक्सा

**जापानी अंतरिक्ष अन्वेषण अभिकरण** अथवा **जापान एयेरोस्पस ऐक्स्प्लोराशन एजेंसी** (**जाक्सा**) (Japan Aerospace Exploration Agency - JAXA) जापान की सरकारी अंतरिक्ष संस्था है| जाक्सा के वर्तमान स्वरुप का गठन २००३ में हुआ था। तानेगाशिमा अंतरिक्ष केंद्र जाक्सा का प्रमुख प्रक्षेपण स्थल है| यहाँ पर उपग्रहों एवं प्रक्षेपण यानों का विकास, परीक्षण एवं संचालन किया जाता है|


File:Jaxa logo.svg
चित्र:H-IIA F13 launching KAGUYA.jpg|तानेगाशिमा अंतरिक्ष केंद्र।
File:Space Dome, Tsukuba Space Center.jpg|प्रदर्शनी हॉल (स्पेस डोम), त्सुकुबा स्पेस सेंटर (TKSC), त्सुकुबा साइंस सिटी, इबाराकी प्रान्त।


श्रेणी:विश्व के प्रमुख अंतरिक्ष संगठन
श्रेणी:जापान
राष्ट्रीय प्रौद्योगिकी संस्थान, वारांगल

**राष्ट्रीय तकनीकी संस्थान**, वारांगल, आंध्र प्रदेश की स्थापना १९५९ में की गई थी और १० सितम्बर २००२ को इसे राष्‍ट्रीय प्रौद्योगिकी संस्थान, वारंगल को राष्ट्रीय प्रौद्योगिकी संस्थान का दर्जा दिया गया था। यह संस्थान, क्षेत्रीय इंजीनियरी कालेजों की श्रृंखला में प्रथम था। संस्थान इंजीनियरी, विज्ञान और मानविकी की सभी शाखाओं में ८ अवर स्नातक कार्यक्रम, स्नातकोतर कार्यक्रम तथा पीएच डी कार्यक्रम संचालित करता है। संस्थान का केन्द्रीय पुस्तकालय, आन्ध्र प्रदेश राज्य के तकनीकी पुस्तकालय में से सबसे उत्तम माना जाता है। संस्थान के परिसर को नेटवर्क से जोड़ा गया है और सभी स्टाफ और विद्यार्थियों के लिए इंटरनेट सुविधाएं उपलब्ध हैं। सभी विद्यार्थियों और स्टाफ के अधिकतर सदस्यों को परिसर में आवासीय सुविधाएं प्रदान की जाती हैं।

## सन्दर्भ
रूसी संघीय अंतरिक्ष अभिकरण

**रूसी संघीय अंतरिक्ष अभिकरण** या **रशियन फेडरल स्पेस एजेंसी** रूस का सरकारी अंतरिक्ष अभिकरण है जो की रूस में अंतरिक्ष से जुड़ी गतिविधियाँ संचालित करता है। इसे **रॉसकॉसमॉस** के नाम से भी जाना जाता है। रॉसकॉसमॉस का मुख्यालय मास्को में स्थित है। मुख्य मिशन नियंत्रण केंद्र कोरोलेव में है एवं कॉसमोनौट प्रशिक्षण केंद्र स्टार सिटी में स्थित है। कजाकस्तान स्थित बायकोनूर कॉसमोड्रोम में मानवीय एवं अमानवीय दोनों प्रकार की प्रक्षेपण सुविधा उपलब्ध है। उत्तरी रूस स्थित प्लेस्टेक कॉसमोड्रोम से ज्यादातर अमानवीय उड़ानों को संचालित किया जाता है। अन्तर्राष्ट्रीय अन्तरिक्ष स्टेशन में इस संगठन का महत्वपूर्ण योगदान है। सोयूज़ रॉकेट एवं प्रोटॉन रॉकेट प्रमुख प्रक्षेपण यान हैं। 

thumb|right|250px|सोयूज़ रॉकेट

श्रेणी:विश्व के प्रमुख अंतरिक्ष संगठन
श्रेणी:रूस
चीनी राष्ट्रीय अंतरिक्ष प्रशासन

**चीनी राष्ट्रीय अंतरिक्ष प्रशासन** या **चाइना नेशनल स्पेस एडमिनिसट्रेशन** (सी एन एस ए) चीन की सरकारी अंतरिक्ष संस्था है जो की देश में अंतरिक्ष कार्यक्रमों का संचालन एवं विकास करती है। इसके वर्तमान स्वरूप का गठन सन १९९३ में हुआ था। इस संस्था की सबसे बड़ी उपलब्धि मानव को अंतरिक्ष में भेजना है।
अक्टूबर 2003 में शेनजोऊ 5 स्पेसफ्लाइट द्वारा पहली बार चीनी अंतरिक्ष यात्री यांग लिवेई को अंतरिक्ष में भेजा गया इसी के साथ सोवियत संघ और अमेरिका के बाद अंतरिक्ष में मानव भेजने वाला चीन तीसरा राष्ट्र बना।

## अंतरिक्ष यात्री

2013 के अनुसार, दस चीनी अंतरिश में जा चुके हैं:

Image:Fei Junlong.jpg| फेयी जुनलोंग (费俊龙)
Image:Jing Haipeng.JPG|जिंग हैपेंग (景海鹏)
Image:Liu Boming.JPG|लिउ बोमिंग (刘伯明)
Image:LIU Wang CUHK 2012.JPG|लिउ वांग (刘旺)
Image:LIU Yang CUHK 2012.JPG|लिउ यांग (刘洋)
Image:Nie Haisheng.JPG|निए हिस्हेंग (聂海胜)
Image:Yangliwei01.jpg|यांग लिवेइ (杨利伟)
Image:Zhai Zhigang.JPG|ज़हाइ ज़हीगांग (翟志刚)

## इन्हें भी देखें

## सन्दर्भ

## बाहरी कड़ियाँ

श्रेणी:विश्व के प्रमुख अंतरिक्ष संगठन
श्रेणी:चीन
श्रेणी:चीन का अंतरिक्ष कार्यक्रम
यूरोपीय अंतरिक्ष अभिकरण

**यूरोपीय अंतरिक्ष अभिकरण** (; , ; ) 22 सदस्य देशों का अंतर सरकारी सङ्गठन है जिसका उद्देश्य अंतरिक्ष अन्वेषण है। इसकी स्थापना 1975 में पेरिस में मुख्यालय स्थापित करने के साथ हुई। वर्ष 2018 के अनुसार ईसा के विश्वभर में सदस्यों की संख्या 2200 के लगभग है। वर्ष 2021 के अनुसार ईसा का वार्षिक बजट €6.5 करोड़ है।
## सन्दर्भ

## बाहरी कड़ियाँ

*
* यूरोपीय अंतरिक्ष एजेंसी में मुक्त प्रवेश 

श्रेणी:विश्व के प्रमुख अंतरिक्ष संगठन
श्रेणी:यूरोप
श्रेणी:यूरोप में विज्ञान एवं प्रौद्योगिकी
संकर बीज

कृषि के सन्दर्भ में **संकर बीज** (hybrid seed) वे बीज कहलाते हैं जो दो या अधिक पौधों के संकरण (क्रास पालीनेशन) द्वारा उत्पन्न होते हैं। संकरण की प्रक्रिया अत्यंत नियंत्रित व विशिष्ट होती है।

## बाहरी कड़ियाँ
* उत्तर भारतीय स्थितियों के अंतर्गत संकर चावल बीजोत्पागदन प्रौद्योगिकी

श्रेणी:औद्योगिक खेती
श्रेणी:बीज
ज़ागान

**ज़ागान**, पश्चिमी पोलैंड में एक शहर है। यह शहर बोबर नदी के किनारे स्थित है। २००४ के जनगणना के अनुसार यहाँ की आबादी २६६६५ है। यह शहर ज़ागान प्रदेश की राजधानी है।
## प्रसिद्ध लोग

अडोल्फ़ एन्ग्लेर (१८४४-१९३०)रेंहोल्ड रोएहृच्त (१८४२-१९०५)वोल्फगांग सामुएल (जन्म १९३५)लुकस्ज़ गर्गुलअ (जन्म १९८१)

## अंतरराष्ट्रीय संबंध

### भगिनि शहर

 दुन्स, स्कॉटलैंड  नेत्फेन, जर्मनी ओरत्रंद, जर्मनी तेल्तो, जर्मनी
संकल्प (संस्था)

**संकल्प** एक अशासकीय संस्था है। इसकी स्थापना सन् १९८६ मे उन छात्रों को प्रोत्साहित करने के लिए किया गया, जो प्राशासनिक सेवायों की तैयारी करते है। संस्था कोचिंग, ट्रेनिंग और जानकारी ऐसे छात्रों को देता है। संस्था मानती है, कि जमीनी स्तर पर सरकारी नीतियों को पालन करने की जिम्मेदारी प्रशासनिक अधिकारियों पर होती है। इसलिए यह परिकल्पना की गयी कि ऐसे प्राशानिक अधिकारी तैयार हों जो कि राष्ट्र के लिए समर्पित हों, ईमानदार, जिम्मेदार एवं सामाजिक-वचनबद्धता पूरा करने वालें हो - इसी लक्ष्य को प्राप्त करने के लिए संकल्प की स्थापना की गई थी।

## सेवा सम्बंधित कार्य
* छात्रों को देश-निर्माण के लिए सिविल-सर्विसेज परीक्षा निकालने मे सहयोग करती है। 
* भारतीय संस्कृति और विचारों के बारे मे भी बताया जाता है। जिसे वे अक्षुण रख सके।
* संस्था, छात्रों को सिविल सर्विसेज परीक्षा मे सफलता हासिल करके ईमानदार, दूर दर्शिता, दृढ निश्चय, कार्य के प्रति समर्पण और भारतीय संविधान के प्रति सजग प्रहरी की तरह काम करे, कि सीख देती है। 
* वाद-विवाद प्रतियोगिता, व्यक्तित्व विकास, योग, ध्यान, समय-बचाव के बारे मे भी बताया जाता है। 
* छात्रों को प्रसिद्द सामाजिक कार्यकर्ताओं से मिलकर उनका अनुभव सीखने का मौक़ा देता है।
* ९ वे क्लास मे बच्चों का एडमिशन, मुख्या परीक्षा और साक्षात्कार के द्वारा होता है। विज्ञान, सामान ज्ञान, अंग्रेजी के विषय मे विस्तार से पढाया जाता है। मूलभूत शिक्षा के अलावा छात्रों को सिविल सर्विसेज की तैयारी कराई जाती है। 

## सेवा कार्य का परिणाम
* संस्था, कोचिंग व्यस्था उत्तरी और दक्षिणी दिल्ली के अलावा लखनऊ मे भी चलाती है जिसमे अर्थशास्त्र, राजनीति विज्ञान, भूगोल, इतिहास, विज्ञान, अदि विषयों के बारे मे प्रसिद्द शिक्षक पढाते है।
* संस्था नियमित रूप से शिविर का आयोजन स्कूल स्तर पर ९ दिनों के लिए करता है, जिसमे व्यक्तित्व विकास पर जोर दिया जाता है। इसमे छात्रों को अपने कार्य क्षेत्र के नामी-गिरामी व्यक्तियों से मिलने का मौका मिलता है, संस्था मानती है कि छात्र किताबों से ज्यादा आदर्श व्यक्तियों से मिलकर सीख सकता है।
* इसके अलावा अलग से शिविर लगाया जाता जो चार दिन का होता है जिसमे खेल, योग, ध्यान, सामाजिक गतिविधियों को प्रोत्साहित किया जाता है जो जुलाई और दिसम्बर - साल मे दो बार आयोजित होता है।
* २००८ तक संस्था से पढ़े हुए १३६० छात्रों ने सिविल सर्विसेज मे सफलता हासिल किए है। 
* २९ दिन का व्यक्तित्व विकास कैम्प का आयोजन किया जिसमे २००० छात्र लाभान्वित हुए है।
* १४ दिन का सामाजिक कैम्प का आयोजन किया गया जिसमे १७०० छात्र लाभान्वित हुए है। 
* ३,००० सिविल सर्विसेज तैयारी करने वाले छात्रों के लिए साक्षात्कार का व्यस्था किया। जिसमे १३५० छात्रों ने सिविल सर्विसेज परीक्षा मे सफलता हासिल की।
* सम्यक दृष्टि पत्रिका निकाली जाती है। 

## बाहरी कड़ियाँ
* '''संक्ल्प''' का जालघर

श्रेणी:भारत की अशासकीय संस्थाएँ
अक्षर भारती

**अक्षर भारती** एक स्वयंसेवी संस्था है। इसकी स्थापना अप्रैल २००७ मई ५-१५ वर्ष के आयु के वंचित वर्ग के बच्चें तक शिक्षा पहुंचाने के मिशन से इस संस्था का स्थापना किया गया। इसके लिए दूर-दराज के गाँवो में पुस्तकालय की स्थापना की है। २०२० तक सशक्त भारत के निर्माण के लक्ष्य को पाने में यह संस्था अपना रचनात्मक सहयोग दे रही है। पुस्कालय की स्थापना इस विचार से किया गया कि जब उसे पढ़ने की जरूरत पढे तो वो पढ़ सकें।

## सेवा सम्बंधित कार्य
* पुस्तकालय के माध्यम से बच्चों में पढ़ने की आदत बने इस लक्ष्य पर काम करती है।
* बहुत ही आसान तरीके से लोगों को संस्था अपने साथ जोडती है। 
* संस्था प्रोजेक्ट ध्रुव के माध्यम से बच्चें को अपने अनुभव अक्षर भारती कार्यकर्ता के साथ बांटने का मौक़ा देता है। 
* कुछ कार्य जो प्रोजेक्ट ध्रुव में संभव हुआ है- आसान लेखन शैली, कहानी सुनना, सामूहिक पढ़ाई, चित्र कला, अंग्रेजी शिक्षा, कम्प्यूटर शिक्षा, कहानी सुनना, सामूहिक पढाई, चित्र कला, अंगरेजी शिक्षा, खेल, कला आदि.

## सेवा कार्य का परिणाम
* अप्रैल २००७ से अप्रैल २०१० तक २०० पुस्कालय खोली गई।
* आज २०,००० बच्चे, अक्षर भारती के पुस्तकालय में संचित १,९०,००० किताब से लाभान्वित हुआ है।

## बाहरी कड़ियाँ
* '''अक्षर भारती''' का जालघर

श्रेणी:अशासकीय संस्थाएँ
गूगल+

**गूगल+** (इसको 'गूगल प्लस' बोलते हैं और संक्षेप में G+ लिखते हैं) गूगल की सामाजिक नेटवर्किंग सेवा है। यह सेवा २८ जून २०११ को आरम्भ हुई और शुरुवात में केवल आमंत्रण पर सदस्यता दी गयी। और अब ये सभी के लिए उपलब्ध

= गूगल+ की सुविधाएँ =
; **सर्कल (समूह)**
: इसमें आप अपने परिवार, मित्रों या ऑफ़िस सहयोगियों के अलग अलग सर्कल या समूह बना सकते हैं। 
; **हैंगआउट**
:यह एक बहुपक्षीय वीडियो चैट प्रणाली है, जिसके सहारे एक साथ 10 लोग आपस में बात कर सकते हैं। हैंगआउट को बाद में यूट्यूब पर साझा किया जा सकता है। यह सुविधा एंड्रॉयड मोबाइल फोन और टैबलेट उपयोगकर्ताओं के लिए भी उपलब्ध है।

## सन्दर्भ

## बाहरी कड़ियाँ
* The Google+ Project

श्रेणी:गूगल सेवाएँ
श्रेणी:सामाजिक नेटवर्किंग सेवा
इजरायल अंतरिक्ष अभिकरण

**इजरायल अंतरिक्ष अभिकरण** या **इजरायल स्पेस एजेंसी** इजरायल की सरकारी संस्था है जो देश में अंतरिक्ष शोध से सम्बंधित गतिविधियों का संचालन करती है| इसकी स्थापना सन १९८३ में हुई थी| शावित इजरायल का प्रमुख प्रक्षेपण यान है| इजरायल दुनिया का सबसे छोटा देश है जिसके पास स्वदेशी प्रक्षेपण क्षमताएं हैं| 
thumb|250px|शावित प्रक्षेपण यान

श्रेणी:विश्व के प्रमुख अंतरिक्ष संगठन
श्रेणी:इज़राइल
बच्चन सिंह

**बच्चन सिंह** (जन्म: 2 जुलाई 1919 जौनपुर, मृत्यु: 5 अप्रैल 2008 वाराणसी) एक हिन्दी साहित्यकार, आलोचक एवं इतिहासकार थे। हिन्दी साहित्य में बच्चन सिंह की ख्याति सैद्धान्तिक लेखन के क्षेत्र में असंदिग्ध है। 

## जीवनी
बच्चन सिंह का जन्म 2 जुलाई 1919 को उत्तर प्रदेश के जौनपुर जिले के भदवार ग्राम में हुआ था। उन्होंने उदय प्रताप कॉलेज तथा काशी हिन्दू विश्वविद्यालय, वाराणसी से शिक्षा प्राप्त की। विभिन्न विश्वविद्यालयों में अध्यापन किया। नागरी प्रचारिणी सभा, वाराणसी की प्रबन्ध समिति के पूर्व सदस्य एवं पदाधिकारी रहे। नागरी प्रचारिणी पत्रिका का लगभग एक दशक तक अवैतनिक सम्पादन भी किया। वाराणसी में 5 अप्रैल 2008 को पक्षाघात से उनका देहान्त हो गया।

## प्रतिनिधि कृतियाँ
आलोचना
1. क्रान्तिकारी कवि निराला -1947
2.भारतेंदु की कविता 1951
3  हिंदी नाटक-1954 
4.	रीतिकालीन कवियों की प्रेम व्यंजना-1956 
5.	बिहारी का नया मूल्यांकन-1957 
6.	समकालीन साहित्य:आलोचना को चुनौती-1968 
7.	आलोचक और आलोचना-1970 
8.	आधुनिक हिंदी साहित्य का इतिहास-1978 
9.	हिंदी आलोचना के बीज शब्द- 1983 
10.	साहित्य का समाजशास्त्र-1984
11.	भारतीय और पाश्चात्य काव्यशास्त्र का तुलनात्मक अध्ययन-1987
12.	आचार्य शुक्ल का इतिहास पढ़ते हुए- 1989,  
13.	कथाकार जैनेंद्र-1993,  
14.	हिंदी साहित्यका दूसरा इतिहास-1996
15.	कविता का शुक्ल पक्ष- 2001
16.	निराला का काव्य- 2005  
17.	उपन्यास का काव्यशास्त्र- 2008 
18.	निराला काव्य कोश- 2008
19.	महाभारत की संरचना- 2008
20.	साहित्यिक निबंध: आधुनिक दृष्टिकोण-2008
21.	बिहारी   
उपन्यास 
22.	लहरें और कगार 1960  
23.	सूतो वा सूत पुत्रोवा..1998,  
24.	पांचाली - 2001,  
25. एक थी कुंती 2024
कहानी 
25.	कई चेहरों के बाद (कहानी संग्रह),   
अनुवाद 
26.	महाभारत की कथा 2007, (साहित्य अकादमी पुरस्कार से सम्मानित) 
बुद्धदेव बसु की महाभारतेर कथा का बांग्ला से हिंदी अनुवाद     

 
 

## सन्दर्भ

## बाहरी कड़ियाँ
* त्रैमासिक 'अक्षर पर्व' पर बच्चन सिंह का अप्रकाशित साक्षात्कार

श्रेणी:हिन्दी साहित्यकार
श्रेणी:२००८ में निधन
श्रेणी:1919 में जन्मे लोग
श्रेणी:भारतीय हिंदी साहित्यकार
विवेकानन्द नीडम्

**विवेकानन्द नीडम्** ग्वालियर स्थित एक अत्यन्त मनोरम, शान्त स्थान है, जो ग्वालियर रेलवे स्टेशन से लगभग ४ किलोमीटर दूर हरिशंकरपुरम् के पीछे, एक सुरम्य पहाड़ी पर स्थित है। यहाँ प्रातः से रात्रि तक, विभिन्न सुनियोजित कार्यक्रमों के माध्यम से आश्रम जीवन से परिचित कराने का उपक्रम संपन्न होता है। दैनिक व्यक्तिगत एवं सार्वजनिक जीवन की कठोरता और आपाधापी से उत्पन्न तनावों से विश्रांति पाने हेतु प्रशिक्षण सत्र यहाँ परिचालित किये जाते हैं।

नीडम् के लगभग ३ एकड़ परिसर में, विभिन्न प्रजातियों के ८००० पौधों का रोपण किया गया है। अंभोद एक पेयजल जलागार है, जिसके माध्यम से सम्पूर्ण नीडम परिसर में शुद्ध एवं स्वादिष्ट पेयजल की आपूर्ति की जाती है।

स्वामी विवेकानन्द जी के आदर्शों से प्रेरणा प्राप्त कर यह केन्द्र ग्वालियर ही नहीं अपितु ग्वालियर के बाहर जाकर भी समाजसेवा के विभिन्न महत्वपूर्ण कार्यों में अपना योगदान देता आ रहा है, जिसमें प्राकृतिक चिकित्सा, योग, ध्यान एवं अध्यात्म भी सम्मिलित है। मनुष्य का शारीरिक, मानसिक एवं आत्मिक विकास विवेकानन्द केन्द्र, ग्वालियर का मुख्य ध्येय है। इसी दृष्टि से वर्ष १९९५ में विवेकानन्द नीडम् की स्थापना की गई जो प्राकृतिक पहाड़ी पर नीरव, शान्त वातावरण में स्थापित सादगीपूर्ण, तनावरहित, प्रदूषणरहित, मनोहारी एवं सुरम्य वातावरण देने वाला एक सुप्रसिद्ध स्थान है।

## गतिविधियाँ
केन्द्र द्वारा हर आयु वर्ग के लोंगोंके लिये विभिन्न सेवा गतिविधियों का नियमित आयोजन किया जाता है। यथा - वालक-वालिकाओं के लिये "आवासीय व्यक्तित्व विकास शिविर", युवाओं के लिये "युवा प्रेरणा शिविर", प्रौढ़जनों के लिये "आध्यात्मिक साधना शिविर", शिशु संस्कार वर्ग, आरोग्य सेवा इत्यादि। केन्द्र की मान्यता है कि उपरोक्त कार्यक्रमों के माध्यम से व्यक्ति की सुप्त प्रतिभा जागृत करना संभव है।

## बाहरी कड़ियाँ
* विवेकानन्द नीडम् का जालघर

श्रेणी:प्राकृतिक चिकित्सा
श्रेणी:आश्रम
सिनेस

**राष्ट्रीय अंतरिक्ष शोध केंद्र** या **नेशनल सेंटर ऑफ स्पेस रिसर्च** (**सिनेस**) फ़्रांस की सरकार का एक राष्ट्रीय अभिकरण है| इसकी स्थापना सन १९६१ में हुई तथा इसका मुख्यालय पेरिस में स्थित है| यह अभिकरण गुयाना अंतरिक्ष केंद्र संचालित करता है|

श्रेणी:विश्व के प्रमुख अंतरिक्ष संगठन
श्रेणी:फ़्रांस
भारतीय पेड़ों पौधों तथा फूलों के नामों की बहुभाषी सूची

भारतीय पेड़ों पौधों तथा फूलों के नामों की बहुभाषी सूची इस प्रकार है-

## बाहुभाषी नामों की सूची

### पेड़

### फूल

## सन्दर्भ

## इन्हें भी देखें
* औषधीय पादपों की सूची
* वानस्पतिक नाम

## बाहरी कड़ियाँ
* Database of Indian Plants

श्रेणी:भारत की भाषाएँ
श्रेणी:भारत के पेड़-पौधे
गूगल.ऑर्ग

thumb|right|200px|गूगल.ऑर्ग का लोगो
**गूगल.ऑर्ग** (google.org) गूगल द्वारा निर्मित एक लोकोपकारी परियोजना है जो जनवरी २००८ में प्रारम्भ की गई थी। इस परियोजना का उद्देश्य निर्धनता उनमूलन और वहनीय विकास का समर्थन करना है। वहनीय विकास के लिए नवीनीकरणीय ऊर्जा स्रोतों के अनुसन्धान पर निवेश किया जाएगा। गूगल ने जनवरी २००८ में निवेश और सब्सिडी पर ७.५ करोड़ डॉलर दिए थे। इस परियोजन के लिए फ़ण्डिंग गूगल के ३० लाख शेयरों से आती है जो गूगल आईपीओ द्वरा वितरित किए जाते हैं। जनवरी २००८ में इन शेयरों का कुल मूल्य १ अरब डॉलर था।

गूगल अपनी वार्षिक कमाई का १% इस परियोजना को देने पर वचनबद्ध है।

## मुख्य परियोजनाएँ
इस संस्थापन की पाँच बड़ी परियोजनाएँ हैं:
* कोयले से सस्ती नवीनीकरणीय ऊर्जा विकसित करना।
* वैद्युतीय वाहनों के व्यवसाईकरण को बढ़ाना।
* संक्रामक रोगों और मौसम का पूर्वानुमान और उनकी रोकथाम।
* विकासशील देशों में सार्वजनिक सेवाओं, जैसे शिक्षा, स्वास्थय, जल वितरण और शोधन इत्यादि, को सूचित और समर्थित करना।
* विकासशील देशों में लघु और मध्य-आकार वाले उपक्रमों को फ़ाइनॅन्स करना।

## बाहरी कड़ियाँ
* आधिकारिक जालस्थल 

श्रेणी:गूगल
देशबंधु गुप्ता

**लाला देशबंधु गुप्ता** भारत के स्वतन्त्रता संग्राम सेनानी एवं पत्रकार थे। उन्होंने लाला लाजपत राय के समाचार पत्र वंदेमातरम में संपादक के रूप में सहयोग दिया। गुप्ता ने बाल गंगाधर तिलक के लेखों से प्रभावित होकर अपना जीवन स्वतंत्रता आंदोलन के लिए समर्पित किया। साइमन कमीशन के दिल्ली पहुंचने पर उसका विरोध किया। वे अनेक बार जेल भी गए। लालाजी संविधान सभा के विशिष्ट सदस्य थे। देश के विभाजन के समय लाला जी ने दिल्ली और आस-पास के क्षेत्रों में साम्प्रदायिक सदभाव बनाये रखने में महत्वपूर्ण भूमिका निभाई।

देशबन्धु गुप्त का जन्म पानीपत में हुआ था। इनका मूल नाम रति राम गुप्त था। इनके पिता शादी राम गुप्त एक याचिका लेखक और वैदिक विद्वान थे। रति राम ने अपनी प्रारंभिक शिक्षा पानीपत के एक मदरसे में पूरी की। इसके बाद इन्होंने दिल्ली के सेंट स्टीफंस कॉलेज में अपनी पढ़ाई जारी रखी। 

ये हरियाणा के स्वतंत्रता आंदोलन की शुरुआत करने वाले पहले व्यक्ति थे। रति राम गुप्ता के कार्यों से प्रभावित होकर स्वामी श्रद्धानन्द और महात्मा गांधी ने इन्हें ‘देशबंधु’ की उपाधि दी जो सामान्य रूप से इनका प्रयुक्त नाम बन गया। इन्होंने असहयोग आंदोलन में सक्रिय रूप से भाग लिया और सविनय अवज्ञा आंदोलन के दौरान इन्होंने अपना समर्थन प्रदर्शित करना जारी रखा। इन्होंने 1921 में दिल्ली कांग्रेस कमेटी के सचिव के रूप में कार्य किया इसके बाद 1925 में दिल्ली नगर समिति के लिए चुने गए फिर 1947 में दिल्ली कांग्रेस कमेटी के अध्यक्ष बने और भारत के संविधान सभा के लिए चुने गए।

एक प्रसिद्ध पत्रकार और संविधान सभा के सदस्य दोनों के रूप में इन्हें भारत में प्रेस की स्वतंत्रता का दृढ़ता से समर्थन करने के लिए जाना जाता है। इन्होंने लाला लाजपत राय के अखबार ‘वंदे मातरम’ के संपादक के रूप में कार्य किया। इसके बाद स्वामी श्रद्धानंद के सहयोग से इन्होंने 'दैनिक तेज' अख़बार की स्थापना की जो उर्दू में ‘रोज़ाना तेज’ के नाम से प्रकाशित होता था।

कोलकाता हवाई अड्डे के पास एक विमान दुर्घटना में 21 नवम्बर 1951 को इनका देहान्त हो गया। 

## सन्दर्भ

श्रेणी:भारतीय पत्रकार
श्रेणी:स्वतन्त्रता संग्राम सेनानी
पिंपरी-चिंचवड

**पिंपरी-चिंचवड** () भारत के महाराष्ट्र राज्य के पुणे ज़िले में स्थित एक नगर व नगर परिषद है। यह पुणे के महानगर क्षेत्र का भाग है। पिंपरी-चिंचवड असल में दो नगरों - पिंपरी और चिंचवड - मिलाकर बना है, जो एक ही नगरपालिका (पिंपरी-चिंचवड नगर निगम) के अंतर्गत आते हैं। यह पुणे के उत्तर-पश्चिम में स्थित है और पुणे शहर से पुराने पुणे-मुंबई राजमार्ग के द्वारा जुड़ा है।

## जनसांख्यिकी
भारत की 2011 जनगणना के अनुसार इस नगर की जनसंख्या 1729320 है, जिसमें पुरुषों की संख्या 9.45 लाख और महिलाओं की संख्या 7.83 लाख है। पिंपरी-चिचवड की साक्षरता दर 87.19% है जो भारत की राष्ट्रीय साक्षरता दर 74.04% से अधिक है। पिंपरी-चिचवड की 14% जनसंख्या 6 वर्ष से कम आयु के बच्चों की है। यहां की मुख्य भाषा मराठी है लेकिन हिंदी सभी लोग समझते और बोलते हैं। यहाँ की जनसंख्या में पाकिस्तान से विस्थापित हुए सिंधियों का भी समावेश है जिन्हें देश के बंटवारे के बाद यहाँ बसाया गया था। 

## इन्हें भी देखें
* पुणे
* पुणे ज़िला

## सन्दर्भ

श्रेणी:पुणे ज़िला
श्रेणी:महाराष्ट्र के शहर
श्रेणी:पुणे ज़िले के नगर
*
ओरंगउटान

thumb|एक हँसता हुआ बोर्नियाई ओरंगउटान
**ओरंगउटान** एशिया में वर्तमान युग में पाया जाने वाला अकेला वनमानुष (बड़े अकार का मानवनुमा कपि) है। यह सभी वृक्षवासी जानवरों में आकार में सबसे बड़े हैं और इनकी भुजाएँ सभी अन्य महाकपियों से (जैसे की चिम्पान्ज़ी, मनुष्य, गोरीला) लम्बी होती हैं। यह काफ़ी बुद्धिमान होते हैं और भिन्न प्रकार के औज़ार इस्तेमाल करते हैं। हर रात को यह डंडियों और पत्तों से अपने लिए एक शय्या-सी भी तैयार करते हैं। जहाँ अन्य महाकपियों के बाल ख़ाकी या काले होते हैं, वहाँ ओरंगउटानों के बाल लाल-से रंग के होते हैं।

ओरंगउटान इंडोनीशिया और मलेयशिया के जंगलों में पाए जाते हैं। इनकी दो उपजातियाँ हैं - बोर्नियाई ओरंगउटान (वैज्ञानिक नाम: पोंगो पिग्मेयस, Pongo pygmaeus) और सुमात्राई ओरंगउटान (वैज्ञानिक नाम: पोंगो ऐबेलाए, Pongo abelii)। सुमात्राई ओरंगउटान अब बहुत कम बचे हैं और इनकी नस्ल लुप्त होने का बड़ा ख़तरा है। ओरंगउटान की और भी जातियाँ हुआ करती थीं लेकिन वे अब ख़त्म हो चुकी हैं, जिन में से एक शिवापिथेकस नामक नस्ल भारत की शिवालिक पहाड़ियों में वास करती थी। 

## शब्दोत्पत्ति
ओरंगउटान शब्द मलय भाषा से आया है और इसका अर्थ है वनमानुष (ओरंग का अर्थ "मनुष्य" और हुतन का अर्थ "जंगल" होता है)।

## आयु
ओरंगउटान चिड़ियाघरों में 60 साल तक जीते हैं और माना जाता है के जंगलों में स्वतन्त्र रूप से यह लगभग 35 वर्षों तक जीते होंगे, हालांकि इसका पक्का अनुमान अभी तक नहीं लगाया गया है।

## इन्हें भी देखें
* मानवनुमा (Hominid)
* चिंपैंजी
* बोनोबो
* आस्ट्रेलोपिथिक्स
* गोरिल्ला
* मनुष्य

## सन्दर्भ


श्रेणी:महाकपि
श्रेणी:कपि
श्रेणी:इण्डोनेशिया के स्तनधारी
श्रेणी:एशिया के स्तनधारी
श्रेणी:हिन्दी विकि डीवीडी परियोजना
पाकिस्तान द्वारा प्रायोजित आतंक

पाकिस्तान के सभी पड़ोसी देशों तथा अमेरिका , ब्रिटेन, रूस आदि पश्चिमी देशों का यह आरोप रहा है कि पाकिस्तान प्रत्यक्ष या परोक्ष रूप से विभिन्न आतंकी कार्यवाइयों में लिप्त रहा है। सन २०११ में ओसामा बिन लादेन के पाकिस्तान की राजधानी के पास अमेरिका द्वारा मारे जाने पर यह आरोप पुष्ट हुआ है। इसे 'आतंकियों का स्वर्ग' कहा जाता है और संसार का सर्वाधिक ख़तरनाक देश माना जाता है। प्रमुख इस्लामी आतंकी संस्थाएँ जैसे लश्कर-ए-तैयबा, लश्कर-ए-ओमर, जैश-ए-मोहम्मद, हरकतुल मुजाहिद्दीन, सिपाह-ए-सहाबा, हिज़्बुल मुजाहिदीन आदि सब के सब पाकिस्तान में रहकर अपनी आतंकी गतिबिधियाँ चलाते हैं। कई मामलों में आईएसआई से इन्हें सक्रिय प्रशिक्षण एवं अन्य सहयोग मिलते हैं।

ऐसा कहा जाता है कि भारत और उसकी सरकार अपने राजनीतिक लाभ के लिए पाकिस्तान पर आतंकवाद का आरोप लगाती है। भारत पर पाकिस्तान में राज्य प्रायोजित आतंकवाद का भी आरोप है।

## सन्दर्भ

## इन्हे भी देखें
* भारत में आतंकवाद
* वित्तीय कार्रवाई कार्यदल की काली सूची

## बाहरी कड़ियाँ
*संयुक्त राष्ट्र ने पाक के 139 आतंकी को अपनी सूची में रखा, हाफिज समेत कई नाम शामिल (प्रभात खबर; ४ अप्रैल, २०११८)
*UN terror list has 139 Pakistan entries (डॉन ; ४ अप्रैल, २०११८)
*पाकिस्‍तान को बड़ा झटका: चीन ने नहीं दिया साथ, FATF ने ग्रे लिस्‍ट में डाल दिया नाम, रखी जाएगी कड़ी नजर (२३ फरवरी २०१८)

श्रेणी:पाकिस्तान
त्वरणमापी

कोई भी ऐसी युक्ति जो त्वरण मापने के काम आती है, **त्वरणमापी** (accelerometer) कहलाती है। प्रायः ये विद्युतयांत्रिक (एलेक्ट्रोमेकैनिकल) युक्तियाँ होती हैं जो त्वरण के संगत उपयुक्त वैद्युत संकेत (विभवान्तर या धारा) प्रदान करती हैं।

## उपयोग
* त्वरणमापी यदि कार में लगा हो तो बता सकता है कि कार किसी ढलान पर चढ़ रही है या नहीं। step? 
* किसी कार या अन्य इंजन/मशीन के कम्पनों का मापन करके उसमें छिपी हुई समस्याएँ (गड़बड़ियाँ) निकाली जा सकती हैं।
* इसकी सहायता से वाद्ययंत्र बनाने में सहायता मिल सकती है।
* कुछ कंपनियाँ अपने लैपटॉप में त्वरणमापी लगाती हैं। यदि लैपटॉप हाथ से छूटकर गिर रहा हो तो त्वरणमापी इस स्थिति को तुरन्त भाँप जाता है और 'हार्ड डिस्क' को बन्द कर देता है जिससे उसमें खराबी आने से बच जाती है।

## त्वरण मापने का सिद्धान्त व विधियाँ
* त्वरण मापने के बहुत से तारीके हैं। कुछ में पिजेलेक्ट्रिक प्रभाव का उपयोग होता है। इनमें त्वरित होने की स्थिति में प्रतिबल (स्ट्रेस) उत्पन्न होता है जिसके कारण यह एक विभवान्तर पैदा करता है। यह विभवान्तर त्वरण के समानुपाती होता है।
* धारिता में परिवर्तन का आधार बनाकर भी त्वरण मापा जाता है। धारिता में हुए परिवर्तन को मापकर एलेक्ट्रॉनिक परिपथ द्वारा अप्रत्यक्ष तरीके से त्वरण निकाला जा सकता है।
* पिजोरेजिस्टिव प्रभाव, गरम हवा के बुलबुले और प्रकाश से भी त्वरण मापा जा सकता है।

## बाहरी कड़ियाँ
* Thinking About Accelerometers and Gravity by Dave Redell, LUNAR #322
* Practical Guide to Accelerometers
* How to Design an Accelerometer
* Different types of Accelerometer
* Considerations When Selecting an Accelerometer
* Introduction to Accelerometer Basics: Designs, Conditioning, and Mounting
* Database of acceleration data

श्रेणी:यंत्र
श्रेणी:भौतिकी
प्रघाती तरंग

**प्रघाती तरंग** (shock wave) (या केवल 'प्रघात') वास्तव में एक प्रगामी विक्षोभ (propagating disturbance) है। साधारण तरंग की तरह ही इसमें भी उर्जा होती है तथा यह किसी माध्यम (ठोस, द्रव, गैस व प्लाज्मा) में गमन कर सकती है। कुछ स्थितियों में यह बिना माध्यम के भी विचरण कर सकती है (जैसे विद्युतचुम्बकीय क्षेत्र के रूप में)। प्रघाती तरंगों की प्रमुख विशेषता यह है कि ये माध्यम के गुणों में असतत परिवर्तन (discontinuous change) पैदा करतीं हैं। प्रघात क्षेत्र में दाब, ताप, घनत्व में अत्यन्त तेज गति से परिवर्तन होते हैं। अधिकांश माध्यमों में प्रघाती तरंगों का वेग सामान्य तरंग के वेग से अधिक होता है।

अब हम जानते है की संस्लेशित वस्त्रों को उतरते समय चट चट की ध्वनि आती है क्यों ??.
क्योंकि गर्मियों में जब हम कपड़े पहनते है तो वो आवेशित हो जाते है और जब हम उन्हे उतारते है तो उतारते समय वह हमारे पैरो के माध्यम से निरावेशीत हो जाते है है अत:कपड़े उतारते समय चट चट की ध्वनि आती हैं

## शब्दावली
प्रघाती तरंग इस प्रकार हो सकती हैंः

; अभिलम्ब
: 90° पर (आघात माध्यम की प्रवाह दिशा के लम्बवत) ।
; तिरछा
: प्रवाह की दिशा के कोण पर।
; अग्रभाग
: यह सामने की ओर होता है (एक कुन्द वस्तु का अग्रभाग) जब ऊपर की ओर प्रवाह वेग मैक 1 से अधिक हो जाता है।
## बाहरी कड़ियाँ
* नासा (NASA) के ग्लेन अनुसंधान केन्द्र पर स्थित जानकारी-
** Oblique Shocks
** Multiple Crossed Shocks
** Expansion Fans
* Selkirk college: Aviation intranet: High speed (supersonic) flight
** Energy loss in a shock wave, normal and oblique shock waves
** Formation of a normal shock wave
* Fundamentals of compressible flow, 2007
* '''KB''' Free finite-element educational software to simulate shocks and detonations.

|
सुबिमल बसाक

**सुबिमल बसाक** (१५ दिसम्बर १९३९) (সুবিমল বসাক)बांग्ला साहित्य के प्रमुख उपन्यासकार है। 'भूखी पीढ़ी आन्दोलन' शुरु करनेवाले साहित्यिकों मे उनका प्रधान योगदान रहा है। उन्होने कहानीलेखन की एक नयी भाषा को जन्म दिया जो बिहार के रहनेवाले बांग्लाभाषी बोला करते हैं। सुबिमल बसाक ने हिन्दी से बहुत सारे उपन्यास अनुवाद किया। वर्ष २००८ में उन्हे साहित्य अकादमी पुरस्कार से सन्मानित किया गया।

## भूखी पीढी सृजनकर्मों का कापीराइट
भूखी पीढी आंदोलनकारियों के सृजनकर्मों का कोइ कॉपीराइट नहीं होता है। वे यह उपनिवेशवादी अवधारणाकों नहीं स्वीकारते।

## कृतियाँ

* चातामाथा (१९६५) उपन्यास।
* **हाबिजाबि** (१९७०) पूर्वी बंगाल के कुट्टि बांग्ला में रचित कविता संकलन।
* गेरिला आक्रोश (१९७४) टुकडे कहानियां।
* आत्मार शान्ति दु मिनिट (१९८५) कहानियां।
* अजथा खिटकाल (१९८७) पूर्वी बंगाल के बांग्ला में रचित कहानियां।
* बियार गीत ओ ढाकाइ चडा (१९८७) पूर्वी बंगाल के शादियों मे गाये जानेवले गाने।
* कुसंस्कार संकलन (१९८७) बंगालीयों में प्रचलित १५५ कुसंस्कारों का संग्रह।
* प्रत्नबीज (१९९६) उपन्यास।
* कैजुयल लिव (२०००) कहानियां।
* बकबकानि (२०००) कविता
* एथि (२००१) बिहार में रहनेवाले बंगालियों के भाषा में रचित कहानियां।
* कुट्टि (२००३) पूर्वी बंगाल के टमटमवालों कि कहानियां।
* तिजोरिर भेतर तिजोरी (२००५) कहानियां।
* गोपन दस्तावेज ओ शीतताप नियन्त्रित आत्मा (२००७) कहानियां।
* मोहोल्ला लोदीपुर: हिन्दी में रचित (२००६)

## अनुवाद

* प्रतिवेशी जानाला (१९७५) ४२ हिन्दी कवियों के कवितायों का बांग्ला में अनुवाद।
* तिसरी कसम (१९७६) फणीश्वर नाथ 'रेणु' के उपन्यास।
* पंचपरमेश्वर (१९७४) प्रेमचंद के कहानियां।
* फणीश्वर नाथ 'रेणु'-र श्रेष्ठ गलपो (१९७८) ८ कहानियों का अनुवाद।
* दुइ सखी (१९८४) प्रेमचंद के कहानियां।
* जीवनसार (१९८५) प्रेमचंद।
* उज्जयिनीर रास्ता (१९९६) श्रीकांत वर्मा।
* बोबादेर पल्लीते (१९८९) जगदीश चतुर्वेदी।
* खुबसुरत (१९९२) ख्वाजा अहमद अब्बास
* गोमुख यात्रा (१९९२) शीला वर्मा।
* मोहन राकेश (१९९३) प्रतिभा अग्रवाल।
* हिन्दी कहानी संग्रह: सम्पादक भीष्म साहनी (१९९९)
* आमार तोमार तार कथा (२००१) यशपाल। (अनुवाद के लिये साहित्य अकादेमि पुरस्कृत)
* यात्रिक (२००२) नील पद्मनाभन रचित *पल्लीकोन्डपुरम*।

## सुबिमल बसाक के दिये हुये साक्षातकार
* सुमिताभ घोषाल--- गद्यपद्य संवाद लघु पत्रिका।
* चीरंजीव शुर--- आलोचनच्क्र लघु पत्रिका।
* मलय रायचौधुरी--- अन्यभूमि लघु पत्रिका।
* जाहिद महमुद हसन--- कविता मंच (ढाका)
* रिंकु शर्मा--- मिलन (मेघालय)
## फिल्म
परिचालक सृजित मुखर्जी ने **बाइशे श्रावण** नाम से एक फिल्म बनायी है जिसमें सुप्रसिद्ध परिचालक गौतम घोष ने भूखी पीढीके एक कवि का चरित्र निभाया है। भूखी पीढी को लेकर बांग्ला में यह पहलीबार एक फिल्म बनी।

## सन्दर्भ
* अन्यकथा विशेष सुबिमल बसाक संख्या। कल्लोल साधदेव सम्पादित। (सप्तम संख्या बंग्ला साल १४१०)
* चिटेफोंटा विशेष सुबिमल बसाक संख्या। चीरंजीव शुर, राहुल पुरकायस्थ एवम सजल रंजन आचार्जा सम्पादित। (२०१०)

## इन्हॅ भी देखें
* शक्ति चट्टोपाध्याय
* समीर रायचौधुरी
* बासुदेब दाशगुप्ता
* फालगुनि राय
* मलय रायचौधुरी
* देबी राय
* उतपलकुमार बसु
* अनिल करनजय
* त्रिदिब मित्रा
* भुखी पीढी (हंगरी जेनरेशन)
## बाह्यसूत्र

* टाइम पत्रिका में प्रकाशित संवाद
* सुबिमल बसाक सहित अन्य आंदोलनकारीयों के फोटोचित्र

श्रेणी:बांग्ला साहित्यकार
ठाणे क्रीक

**ठाणे क्रीक**, मुंबई बंदरगाह में खुलने वाले, उल्हास नदी के मुहाने का एक भाग है। ठाणे शहर, ठाणे कोल के किनारे स्थित है। इसमें मुंब्रा रेतीबंदर से लेकर मानखुर्द-वाशी पुल तक का क्षेत्र शामिल है। इस क्षेत्र को बॉम्बे नेचुरल हिस्ट्री सोसाइटी ने एक महत्वपूर्ण पक्षी विहार का दर्जा दिया है, क्योंकि यह क्षेत्र मराल, प्रवासी पक्षियों और अन्य जलीय पक्षियों का घर है। ठाणे कोल पुराने समय में एक महत्वपूर्ण बंदरगाह था और कोपरी और कल्याण इसके प्रमुख पत्तन थे, हालाँकि लंबे समय से इनमें गाद भर चुकी है और इनका प्रयोग बंद हो गया है।
## सन्दर्भ

श्रेणी:मुम्बई
श्रेणी:महाराष्ट्र
टेफ़्रा

[200px|thumb|right|दक्षिण मध्य [आइसलैण्ड|आइसलैंड में टेफ़्रा क्षितिज. चित्र के मध्य में मोटी और हल्के रंग की परत हेक्ला का रायोलाइट टेफ़्रा है।]]
**टेफ़्रा**, किसी ज्वालामुखीय विस्फोट के दौरान निकला एक खंडित पदार्थ है, चाहे उसका आकार, संघटन या स्थापन प्रक्रिया कुछ भी रही हो। 

ज्वालामुखी विशेषज्ञों इन वायुवाहित खंडों (जब खंड हवा में रहता है) को **ज्वलखंडाश्म** या **पाइरोक्लास्ट** भी कहते हैं। एक बार जब यह खंड जमीन गिर जाते हैं तो टेफ़्रा कहलाते हैं बशर्ते यह इतने गर्म ना हों कि किसी ज्वलखंडाश्मी शैल (पाइरोक्लास्टिक रॉक) या टफ़ पर गिर कर उसी का भाग ना बन जायें।

## सन्दर्भ

श्रेणी:ज्वालामुखी
श्रेणी:भूपदार्थ
श्रेणी:भूविज्ञान
टफ़

[thumb|200px|[बांदेलियर राष्ट्रीय स्मारक, नये मैक्सिको का वेल्डेड टफ़]]
**टफ़** (इतालवी: टूफ़ो), किसी ज्वालामुखीय उद्गार के दौरान बाहर निकली ज्वालामुखीय राख के संपिंडन से गठित शैल का एक प्रकार है। टफ़ को कभी कभी टूफा भी कहा जाता है, खासकर तब, जब इसे एक निर्माण सामग्री के रूप में इस्तेमाल किया जाता है, हालांकि टूफा भी एक अलग प्रकार का शैल है। यदि किसी शैल में टफ़ का प्रतिशत 50% से अधिक होता है तो वह शैल टफ़मय कहलाता है।
फालगुनि राय

फालगुनि राय (जन्म ७-०६-१९४५—मृत्यु ३१-०५-१९८१) (ফালগুনি রায়) बांग्ला साहित्यके **भुखी पीढी (हंगरि जेनरेशन)** आन्दोलन के सबसे कम उमर के प्रमुख कवि हैं जो मात्र ३६ साल के अवधि में अपने मादक्सेवन एवम बोहेमियन जीवन के कारण तरुण लेखकों में किंबदन्ति बन गये हैं। उनके जीवनकाल में वह केवल एक ही काब्यग्रन्थ **नष्टो आत्मार टेलिविशन** प्रकाशित किये। १५ अगस्त १९७३ के दिन वह काव्यग्रन्थ का उन्मोचन खालासिटोला में किया गया था। आलोचकों का कहना है कि वह पुस्तक का प्रकाश का साल बांग्ला सहित्य में अपनेआप एक जलबिभाजक सा है; पुस्तक के प्रकाश से बांग्ला कविता में आधुनिकता के युग समप्त हो गये। अपने जीवनकाल में उन्होने जो सारे कवितायें लिखे वह अप्रकाशित कवितायें उनके म्ररणोपरान्त कोलकाता एवम ढाका से बारबार प्रकाशित हो रहे हैं। पश्चिम बंगाल एवम बांगलादेश में उनपर बहुत सारे शोध हो चुके हैं।

## भुखी पीढी सृजनकर्मों का कापिराइट

भुखी पीढी आंदोलनकारी उपनिवेशवादी अवधारणा नहीं स्वीकारते। युरोप-अमरिका से आये कापिराइट अवधारणा उनलोगों के क्षेत्रमें लागू नहीं होता है।

## कृतियां

* नष्टो आत्मार टेलिविशन (१९७३)
* फालगुनि राय समग्र (२०००)
* फालगुनि रायेर सम्पूर्ण कविता (२००५)

## सन्दर्भ
* **फालगुनि राय ओ तांर कविता**। समीर रायचौधुरी सम्पादित। चालिस विश्लेषकों द्वारा आलोचना। प्रकाशक *हवा ४९*, बांसद्रोणि, कोलकाता ७०० ०७०। (२००२)
## इन्हे भी देखें
* मलय रायचौधुरी
* सुबिमल बसाक
* उतपलकुमार बसु
* शक्ति चट्टोपाध्याय
* अनिल करनजय
* समीर रायचौधुरी
* बासुदेब दाशगुप्ता
* देबी राय
* रबीन्द्र गुहा
* भुखी पीढी (हंगरी जेनरेशन)

## बाह्यसूत्र

श्रेणी:बांग्ला कवि
श्रेणी:बांग्ला साहित्यकार
श्रेणी:साहित्यिक आंदोलन
श्रेणी:साहित्य
दाबविद्युतिकी

right|thumb|300px|दाब-विद्युत का सिद्धान्त : दबाने पर वोल्टेज पैदा होता है, और खींचने पर भी
right|thumb|300px|दाब-विद्युत बज़र : जिस आवृत्ति का वोल्टेज इसे दिया जाता है, उसी आवृत्ति पर कम्पन पैदा करता है।
कुछ ठोस पदार्थों (जैसे क्रिस्टल, सिरैमिक्स, अस्थि, डीएनए और विभिन्न प्रकार के प्रोटीन आदि जैविक पदार्थ) पर यांत्रिक प्रतिबल (स्ट्रेस) लगाने पर उन पर आवेश एकत्र हो जाता है। इसी को **दाबविद्युत** (Piezoelectricity) कहते हैं तथा इस प्रभाव का नाम **दाबविद्युत प्रभाव** (पिजोएलेक्ट्रिक इफेक्ट) है। 

दाबविद्युत के बहुत से उपयोग हैं जैसे ध्वनि के अस्तित्व का पता करना या ध्वनि उत्पन्न करना, उच्च विभव उत्पन्न करना, सूक्ष्मतुला (मामिक्रोबैलेंस), एलेक्ट्रॉनिक आवृत्ति जनित्र, गैस लाइटर आदि।

## इन्हें भी देखें
*गैस लाइटर

## बाहरी कड़ियाँ
* Gautschi, Gustav H., 2002, *Piezoelectric Sensorics*, Springer, ISBN 3-540-42259-5,
* Fundamentals of Piezoelectrics
* Piezo motor based microdrive for neural signal recording
* History of Piezoelectricity
* Research on new Piezoelectric materials
* Piezo Equations
* Piezo in Medical Design
* Video demonstration of Piezoelectricity
* DoITPoMS Teaching and Learning Package – Piezoelectric Materials
* Piezo Motor Types

श्रेणी:संसूचक
श्रेणी:विद्युत परिघटना
२०११ मुंबई बम विस्फोट

**13 जुलाई 2011 मुंबई बम विस्फोट** मुंबई के तीन अलग-अलग स्थानों पर 13 जुलाई 2011 को भारतीय मानक समय के अनुसार 18:54 और 19:06 के बीच हुई तीन बम विस्फोटों की श्रृंखला को कहा जाता है। इन धमाकों में कुल 19 लोगों की मृत्यु हो गयी थी, और 130 से अधिक लोग घायल हो गए थे।

## समयरेखा और नुकसान
thumb|एक मारुति एस्टीम कार दादर में विस्फोट द्वारा बिखर
पहली डिवाइस दक्षिण मुंबई के झवेरी बाजार में लगाया गया था और 18:54 स्थानीय समय में विस्फोट, दूसरी डिवाइस, एक छतरी के नीचे लगाया मानसून के मौसम के दौरान बारिश की एक दिन पर हुई हमलों - ओपेरा हाउस में पास, चर्नी रोड, 18:55 पर विस्फोट| तीसरे डिवाइस एक बिजली पोल पर दादर क्षेत्र में बस स्टैंड पर रखा गया जो 19:05 पर विस्फोट हुआ। 

विस्फोटों के बाद फोन लाइन जाम और संचार रह गए थे या कम से कम कुछ घंटों के लिए आंतरायिक.दिल्ली, चेन्नई, हैदराबाद और बेंगलुरु जैसे अन्य महानगरों में भी हाई अलर्ट पर रखा गया।  विस्फोटों के तुरंत बाद मुंबई पुलिस एक एसएमएस पढ़ने भेजा "बम विस्फोटों के झवेरी बाजार, दादर में रिपोर्ट कृपया सावधान रहना, घर के अंदर रहें| समाचार चैनलों को देखो."कुछ मुंबई में मोबाइल फोन प्रयोक्ताओं के लिए। घायलों की अधिकांश मुंबई में विभिन्न अस्पतालों में भर्ती कराया गया जैसे, जेजे अस्पताल, सेंट जॉर्ज अस्पताल, हरिकिसानदास अस्पताल और जीटी अस्पताल|

## सन्दर्भ

श्रेणी:भारत में आतंकवादी घटनाएं